# Edward Van Helgen

### A Wikipédiából, a szabad lexikonból.

Edward Van Helgen bendzsó-párbaj közben

Edward Van Helgen egy kitalált szereplő a LucasArts, The Curse of Monkey Island című kalandjátékában. Kezdetben a "Barbery Coast" nevű fodrászüzletben dolgozik, de később csatlakozik Guybrush Threepwood legénységéhez, akikkel Blood Island-re hajózik.

Figyelem: Itt a cselekmény részleteit vagy a végkifejletét is olvashatod.

## [szerkesztés] Kalóz múlt

Nemsokkal a The Curse of Monkey Island kezdete előtt Van Helgen egy rettegett kalóz volt. A játékban így beszél múltjáról:

  Mine is the name pirates fear the most: Edward "Snugglecakes" Van Helgen! (A kalózok az én nevemtől rettegtek legjobban: Edward "Snugglecakes" Van Helgen!)

Edward-ot úgy is ismerik, mint a Tri-Island Area (Három Sziget Körzet) legjobb párbajozója.

Van Helgen a kalózkodást egy balsorsú út után hagyta abba, melyben ő volt a kevés túlélő egyike. Néhány tengeren töltött nap után a szél elcsendesedett, és a hajó abbahagyta a hánykolódást. A dolgok igazán akkor fordultak rosszra, amikor a legénységet egy fülbemászó, visszatérő dallam kezdte "kínozni". Ez a dallam futótűzként terjedt a legénység tagjai közt és mindenkit az őrületbe kergetett (mikor bemutatja a dallamot, Van Helgen eldúdol néhány sort a Monkey Island zenéjéből).

Miután végül visszatértek a kikötőbe, Van Helgen feladta a kalózkodást, és inkább éneklésbe kezdett, remélve hogy egy "fodrásznégyest" alapít Plunder Island-en. Megnyitotta a "Barbery Coast" nevű fodrászüzletet Puerto Pollo-ban, és összeverbuvált egy kis csapatot, melynek tagjai: Cutthroat Bill, Haggis McMutton és egy negyedik Dominique nevű tag. Dominique hamar otthagyta a négyest, művészi ellentétekre hivatkozva. A maradék három tag (Van Helgen, Bill és Haggis) arra kényszerült, hogy éneklés helyett hajvágásba kezdjen, hogy fedezni tudják a költségeket. Van Helgen tehát itt található, egészen a The Curse of Monkey Island elejéig, pontosabban Guybrush érkezéséig.

## [szerkesztés] A The Curse of Monkey Island-ben

Akárcsak a többi Plunder Island-i lakost, Edward-ot sem nagyon zavarja, hogy LeChuck a szigetet ostromolja. A sikertelen ostrom után a "Barbery Coast"-ban találkozhatunk vele. A fodrászüzletben Haggis McMutton a hajvágásokat intézi, Cutthroat Bill pedig a pegéket élezi, de nem tudni, hogy Edward-nak mi a szerepe. Ennek ellenére egy rövid bemutatkozás után Guybrush megkérdezi Van Helgen-t, hogy nem akar-e csatlakozni a legénységéhez.

Először Edward visszautasítja az ajánlatot, mondván hogy csak olyan kapitányt hajlandó követni, aki le tudja őt győzni párbajban. Miután Guybrush számos sértést zúdít Edward-ra hogy párbajozhassanak (Guybrush először "big ole bed-wetting doodyhead"-nek hívja, de mivel ez nem válik be, inkább megpofozza egy kesztyűvel), Van Helgen kivezeti Guybrush-t egy nyílt mezőre ahol párbajozhatnak, majd megkéri Guybrush-t hogy válasszon fegyvert. Mivel Van Helgen teljesen lealázza Guybrush-t a pisztoly-párbajban, Guybrush-nek csak egy lehetősége marad: bendzsokkal párbajozni.

Mikor a főhős kiválasztja a bendzsot, Edward eljátszik néhány sort, amit Guybrush-nek pontosan el kell ismételni. Ha ez sikerül neki, világossá válik, hogy Van Helgen csupán játszott vele, mert Edward erőteljes rock szólóba kezd. Ahelyett, hogy ismét versengeni kezdene, Guybrush megragad egy használatlan pisztolyt, és szétlövi Edward bendzsóját, aki rémülten kijelenti: "I completely misjudged you! You *are* a pirate after all!" (Nagyon alábecsültelek. Te tényleg kalóz vagy!). Ezután csatlakozik Guybrush legénységéhez.

Ha Guybrush betéved a fodrászüzletbe, mialatt be van kátrányozva és tollazva, a fodrászok kiabálnak vele, hogy tűnjön el. Van Helgen egyik ilyen kiálltása, a "Beat It" (Kopj le), valószínűleg utalás Michael Jackson "Beat It" című dalára, melyben Eddie Van Halen gitározik.

Van Helgen tehát csatlakozik Guybrush legénységéhez, majd Blood Island-re indulnak, de hamarosan összetalálkoznak Captain Rene Rottingham-mel (Rene Rottingham kapitány). Rottingham ellopja Guybrush térképét, amely a Blood Island-re vezető utat mutatja, ezért a főhősnek vissza kell azt szereznie. Ekkor bizonyosodik be, hogy Van Helgen és a legénység többi tagja haszontalannak bizonyul a csatában, mert csatázás helyett inkább énekelnek.

Mikor Guybrush végre megszerzi a térképet, eljut Blood Island-re, de útja végén egy vihar összetöri hajóját, így hajótöröttként ér a szigetre. A legénység úgy dönt, hogy fellázad Guybrush ellen és visszahajózik Plunder Island-re. Guybrush segíti az elképzelésüket azzal, hogy ad nekik "kátrányt". Hogy vajon visszaérnek-e Puerto Pollo-ba, azt már nem tudhatjuk.

## [szerkesztés] Sorsa a játék végén

Edward utoljára a játék végi stáblistában tűnik fel (a legéynség többi tagjával, és Lemonhead-del (CitromFej) a kannibállal), amikor Guybrush Threepwood és Elaine Marley esküvőjét ünneplik. Van Helgen Guybrush-éknak integet, akik elhajóznak a messzeségbe. Azóta nem tűnt fel több játékban.

## [szerkesztés] Megjelenése

Van Helgen egy magas és vékony férfi, jellegzetes kalóz-ruhába öltözve (bár a ruhája jobban szabott, mint a többi hasonló szereplőnek). Edward-nak hosszú bajsza, és hegyes kecskeszakálla van, valamint szemkötőt visel (igaz, nem tudni, hogy valóban elvesztette egyik szemét, vagy csak a többi Monkey Island szereplőhőz hasonlóan, a hatás kedvéért hordja).

Ahogyan Edward a bendzsót fogja, pontosan olyan, mint ahogy Eddie Van Halen tartja a gitárját. Többek közt ezért is nagyon valószínű, hogy Van Helgen, Van Halen-ről van mintázva.

## [szerkesztés] Külső Hivatkozások

- The World of Monkey Island Forums - Role-Playing Edward Van Helgen

Monkey Island-sorozat

Játékok : | The Secret of Monkey Island | LeChuck's Revenge | The Curse of Monkey Island | Escape from Monkey Island
Szereplők: | Fő : Guybrush Threepwood | LeChuck | Elaine Marley Mellék : Wally B. Feed | Ozzie Mandrill | Stan | Herman Toothrot | Voodoo Lady | Edward Van Helgen | King Andre | Griswold Goodsoup | Minnie Goodsoup Kis szerepek : A Monkey Island további szereplői |
Szigetek : | Blood | Booty | Dinky | Jambalaya | Lucre | Mêlée | Monkey | Phatt | Plunder | Scabb | Skull
Egyéb : | SCUMM | GrimE | Sértegetős vívás | Monkey Island-del kapcsolatos dolgok

A lap eredeti címe "http://hu.wikipedia.org../../../e/d/w/Edward_Van_Helgen_9217.html"

Kategória: Monkey Island-szereplők

##### Views

- Szócikk
- Vitalap
- Aktuális változat

##### Keresés

##### Más nyelveken

- English